**Koulupsykologi:**

* työ painottuu **tunne-elämän, kehityksen ja oppimisen** **haasteiden** selvittämiseen ja tukemiseen.
* Tarjoaa tukikäyntejä ja keskustelukäyntejä oppilaille
* Selvittää oppimisvaikeuksien ja nepsypiirteiden syitä ja taustoja
* Osallistuu oppilashuoltopalavereihin ja yhteisöllisiin oppilashuoltoryhmiin
* Konsultoi opettajia yksittäisten oppilaiden asioissa

**Syitä, miksi useimmiten koulupsykologille ohjaudutaan:**

* Tunne-elämän vaikeudet (mm. ahdistus, masennus, paniikkihäiriö)
* Oppimisvaikeudet
* Tarkkaavuuden ja toiminnanohjauksen vaikeudet ja autismikirjoepäily
* Käytöspulmat
* Kriisitiilanteet ja yhtäkkiset muutokset elämässä

Koulupsykologipalvelut ovat **maksuttomia, vapaaehtoisia ja luottamuksellisia.** Tapaamiset toteutuvat pääasiassa kouluilla koulupäivän aikana.

Yhteyttä voi ottaa lapsi/nuori itse, huoltajat, opettajat tai muu lähellä oleva aikuinen. Asiakkaaksi voi ohjautua palaverin jälkeen tai ulkopuolisen yhteistyötahon toiveesta.

## Liuksialan koulun koulupsykologi **Salla Saarela**

## Koululla pääsääntöisesti torstaisin

## p. 050 3948 470, salla.saarela@pirha.fi, Wilma käytössä

Minuun saa olla yhteydessä matalalla kynnyksellä.

Kätevin keino on laittaa viestiä Wilman kautta.

Whatsapp-viesteihin en pysty vastaamaan.

**Koulukuraattori:**

-tarjoaa apua perhe- ja kaverisuhteiden, käyttäytymisen, tunne-elämän ja koulunkäynnin haasteisiin.

-tukee oppilasta elämän muutos- ja kriisitilanteissa sekä kiusaamiseen liittyvissä asioissa

**Tavallisia syitä tulla juttelemaan kuraattorin kanssa:**

-pulmat ihmissuhteissa

-koulupoissaolot

-tunteiden hallinnan haasteet

-pelot

-ahdistuneisuus

-mielialan lasku

Koulukuraattori tekee yhteistyötä sovitusti opetushenkilöstön ja muiden asiantuntijoiden kanssa. Tarvittaessa kuraattori ohjaa oppilaan tai perheen muihin tarjolla olevien palveluiden piiriin.

Kaikki esi- ja perusopetuksen oppilaat ovat oikeutettuja kuraattorin palveluihin.

Kuraattorin tapaamiset ovat pääasiassa koululla koulupäivän aikana.

Oppilaat/opiskelijat voivat ottaa kuraattoriin yhteyttä omatoimisesti tai vanhempien, opettajan tai muun koulun henkilökunnan jäsenen ohjaamana. Yhteyden saa parhaiten puhelimitse tai Wilma-viestillä.

Kuraattoripalvelut ovat maksuttomia, luottamuksellisia ja vapaaehtoisia.



Liuksialan koulun kuraattori **Liisa Niemelä**

Paikalla pääsääntöisesti tiistaisin ja torstaisin

Parhaiten minut saa kiinni Wilman kautta

p. 050 3956676, liisa.m.niemela@pirha.fi

**Kouluterveydenhoitaja**

**Terveystarkastukset ja avoimet vastaanotot**

Vuosittaisissa terveystarkastuksissa huomioidaan oppilaiden ja perheiden yksilölliset tarpeet sekä pyritään löytämään oppilaan terveyttä, hyvinvointia ja oppimiskykyä uhkaavat tekijät. Terveydenhoitaja tiedottaa terveystarkastusten alkamisesta luokkakohtaisesti. Terveystarkastusten lisäksi kouluterveydenhuollossa tavataan oppilaita yksilöllisen tarpeen mukaisesti.

Oppilaat voivat tulla terveydenhoitajan avoimelle vastaanotolle aikaa varaamatta keskustelemaan mieltään painavista asioista. **Avovastaanottoa Liuksialassa ti ja pe klo 11-11:30.**

Oppilasmäärältään pienimmissä kouluissa terveydenhoitaja ei ole joka päivä paikalla, mutta terveydenhoitajalle voi jättää yhteydenottopyynnön puhelimitse tai Wilman kautta.

Koululääkäri tapaa oppilaat laajoissa terveystarkastuksissa 1., 5. ja 8. luokilla. Koululääkäri voi tavata oppilasta myös muissa koulunkäyntiin vaikuttavissa terveyshuolissa. Terveydenhoitaja antaa ajan koululääkärin vastaanotolle.

**Yhteys kouluterveydenhoitajaan, KUN**

* ilmenee ravitsemukseen, syömiseen, lepoon, uneen tai liikuntaan liittyviä kysymyksiä tai huolta
* oppilas haluaa keskustella esim. murrosiästä, ihmissuhteista, seksuaalisuudesta tai raskauden ehkäisystä
* herää kysymyksiä tai huolta päihteiden käyttöön liittyen
* stressi, mieliala tai jaksaminen huolestuttavat
* ilmenee koulunkäyntiä haittaavia keskittymisen ja tarkkaavuuden haasteita
* oppilas kaipaa opastusta terveyspalvelujen käytöstä
* vanhemmuuden tai perheen hyvinvoinnin kysymykset askarruttavat

**Jos oppilas sairastuu koulupäivän aikana tai tapahtuu koulutapaturma, ensisijaisesti opettaja ohjaa oppilaan kotiin tai jatkohoitoon.  Jos oppilas tarvitsee terveydenhuollon ammattilaisen arviota äkillisesti sairastuttuaan, otetaan yhteyttä ensisijaisesti omalle terveysasemalle. Kouluterveydenhuollon tehtäviin ei kuulu äkillisten sairauksien hoito.**

**Millaisissa asioissa yhteys omalle terveysasemalle?**

* äkilliset sairaudet (esim. korva- ja silmätulehdukset, muut infektiot)
* pitkäaikaissairauksien selvittely ja seuranta
* vapaa-ajan tapaturmat ja tapaturmien jatkohoito
* liikuntaharrastuksiin liittyvät tuki- ja liikuntaelimistön oireet

Liuksialan koulun terveydenhoitaja Lisa Ronni

Paikalla pääsääntöisesti tiistaisin ja perjantaisin.

Parhaiten minut saa kiinni Wilman kautta.

p. 050 520 8909.

Lisäksi Pirkanmaan hyvinvointialue tarjoaa **lapsiperheidelle asiakasohjausta**. Asiakasohjaukseen voi ottaa yhteyttä Pyydä apua -palvelun kautta. (löytyy pirhan nettisivuilta) Yhteydenotto voi liittyä omaan tai perheenjäsenen tilanteeseen tai avun tarpeeseen. Pirkanmaan hyvinvointialueen työntekijä lapsiperhepalveluista ottaa yhteyttä puhelimitse 1-3 arkipäivän kuluessa.